**Одељење за грађевинске, урбанистичке и комуналне послове Управе ГО Младеновац**, у складу са закључком Комисије за планове Скупштине ГО Младеновац, на седници одржаној 23.05.2025. године утврдила је понављање јавног увида за део Нацрта Плана детаљне регулације дела Учитељске улице, градска општина Младеновац, и на основу члана 50. став 2. Закона о планирању и изградњи (»Сл. гласник РС«, бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21 и 62/23)

 **оглашава**

 **ПОНАВЉАЊЕ ЈАВНОГ УВИДА**

 **ЗА ДЕО НАЦРТА ПЛАНА ДЕТАЉНЕ РЕГУЛАЦИЈЕ ДЕЛА УЧИТЕЉСКЕ УЛИЦЕ,**

**ГРАДСКА ОПШТИНА МЛАДЕНОВАЦ**

ПОНАВЉАЊЕ ЈАВНОГ УВИДА одржаће се **од 02. јуна 2025. године до  16. јуна 2025. године,** **сваког радног дана од 7.30 до 15.30 часова,** у згради Градске општине Младеновац, ул. Јанка Катића бр. 6 (у холу).

ЈАВНА СЕДНИЦА Комисије за планове Скупштине ГО Младеновац, одржаће се **04. јула 2025. године** у 12 часова, у згради Градске општине Младеновац, ул. Јанка Катића бр. 6 (велика сала).

Представник обрађивача Плана ће у току одржавања понављања јавног увида за део нацрта плана, заинтересованим лицима, давати информације о предложеним решењима,  **петком, од 10.00 до 14.00 часова,** у згради Градске општине Младеновац, ул. Јанка Катића бр. 6 (у холу).

У току понављања јавног увида Нацрта плана биће изложен на интернет страници ГО Младеновац, www.mladenovac.rs, www.mladenovac.rs у рубрици „Огласи, тендери, конкурси и јавне набавке“.

Заинтересована лица примедбе на планирана решења могу да доставе у писаној форми у току понављања јавног увида, Одељењу за грађевинске, урбанистичке и комуналне послове Управе ГО Младеновац, преко писарнице у ул. Јанка Катића бр. 6, **закључно са 16.06.2025. године**.

Физичка лица и представници правних лица која су у току трајања понављања јавног увида поднела примедбе у вези са делом нацрта плана у писаном облику, могу присуствовати јавној седници и усмено их образложити. О свакој поднетој примедби обрађивач плана јавно износи свој став.

У складу са чл.47б став 5. Закона о планирању и изградњи на понављање јавног увида се позивају сви органи, посебне организације, односно имаоци јавних овлашћења, који су доставили посебне услове.